પ્રાપ્ત માહિતી અનુસાર, નિશાળે જવા માટે આ સિવાય નજીકમાં કોઈ રસ્તો નથી. આ નાળું ઠેકીને કે કૂદીને એક કલાકમાં બધા આ પારથી પેલે પાર જઈ શકે છે. જો એવું ન કરે તો 10 કિલોમીટર ફરીને જવું પડે તેમ છે. એટલે આ જોખમ ખેડ્યાં સિવાય છૂટકો નથી. આ લાચાર અવસ્થા છતાં બે-બે મહિના વીત્યા પછી પણ સરકારના પેટનું પાણી નથી હલતું ! આ પુલના સમારકામ માટે અરજીઓ અપાઈ છે, પરંતુ તંત્ર ચોમાસાની ઋતુનું બહાનું આગળ ધરી કામ હમણાં નહિ થઇ શકે તેવું બહાનું રજુ કરે છે. વરસાદ કેવો અને કેટલો પડે છે, તે સૌ જાણે છે. "પ્રિ-મોન્સૂન" પ્લાન પણ કેવા સફળ રહે છે તે અમદાવાદ, સુરત, વડોદરા અને રાજકોટ જેવા મહાનગરોમાં આપણે જાણીએ જ છીએ.